|  |  |  |
| --- | --- | --- |
|  | **Begrep** | **Forklaring** |
| **Verbalspråklige ressurser** | **Ord med verdiladning**: «plussord» og «minusord» | Bruk av **positive** eller **negative** ord kan vise oss avsenderens mening om det teksten handler om. |
| **Pronomener** | Ved bruk av **vi/oss** og **de/dem** kan avsenderen skape et skille mellom «oss» og «de andre».  Bruk av **du/deg** kan skape nærhet mellom avsenderen og leseren.  Bruk av **jeg/meg/min** kan plassere avsenderen tydelig i teksten. |
| **Visuelle ressurser** | **Narrativ framstilling** | Bilder som framstiller aktivitet og handling, for eksempel kan en eller flere personer **løpe**, **hoppe**, **sykle** osv. |
| **Statisk framstilling** | Bilder som framstiller en situasjon som er stille, uten bevegelse |
| **Blikkretning** | Hvis en eller flere personer på et bilde ser rett på oss, møter vi gjerne blikket og blir «dratt inn i» bildet.  Hvis personen(e) på bildet ser vekk, får vi lov til å observere fra avstand. |
| **Synsvinkel** | **Undervinkling** («froskeperspektiv») kan gi inntrykk av at personen(e) på bildet har makt over leseren.  **Overvinkling** («fugleperspektiv») kan gi inntrykk av at leseren har makt over personen(e) på bildet.  **Normalperspektiv** («øyehøyde») kan gi inntrykk av likeverdighet og/eller skape nærhet mellom leseren og personen(e) på bildet. |
| **Framheving** | Det vi legger mest merke til i et bilde, er som oftest det avsenderen *vil* at vi skal legge merke til.  *Hvorfor vil avsenderen at vi skal legge merke til akkurat dette …?* |
| **Farger** | Bruk av farger skaper assosiasjoner og stemninger hos leseren – en farge kan minne oss om noe.  *Men*: Samme farge kan ha ulik betydning i ulike tekster. ***Rødt*** kan for eksempel forbindes med både **kjærlighet**, **blod**, **fare** osv. |